 Nimesikitishwa na kuhuzunishwa na kifo cha Balozi Raphael Haji Lukindo ambaye kwa hakika alikuwa Mtumishi wa Umma muadilifu na mchapakazi hodari tangu alipokuwa Bwana Shauri kati ya mwaka 1961 hadi 1962, alipokuwa Afisa katika Balozi zetu za Uingereza na Ujerumani, na hata alipoteuliwa kuwa Balozi akiiwakilisha nchi yetu katika nchi za uliokuwa Muungano wa nchi za Kisovieti za Urusi USSR, Uingereza, Italia na hatimaye Balozi wa Tanzania nchini Japan kabla ya kustaafu, amesema Rais Kikwete katika salamu zake. 